آوروپا شوراسی پارلامنتر مجلیسی‌، دوکتور سعادت یوکسل‌ی آوروپا اینسان حاق‌لاری محکمه‌سینده تورکیه آدینا وظیفه ائتمک اوچون سئچدی.
آوروپا اینسان حاق‌لاری محکمه‌سینده تورکیه آدینا خیدمت ائدن پروفسور دوکتور بیلیک قاراقاشین مدتی‌نین باشا چاتماسی ایله علاقه‌دار، آوروپا شوراسی پارلامنت مجلیسی حاکم سئچیم کومیسیونونا نامیزدلر تقدیم اولونموشدو.
کومیسیون طرفین‌دن نامیزدلر ایله 29 مارسدا فرانسانین پایتختی پاریس‌ده موصاحیبه وئریلمیشدی.
کومیسیون، بو آدلارین آوروپا اینسان حاق‌لاری محکمه‌سی حاکم‌لیگی اوچون یئترلی اولدوغونو بیلدیرمیش و 3 نفرلیک لیسته آوروپا شوراسی پارلامنت مجلیسی باش مجلیسینه تقدیم ائتمیشدی.
دونن کئچیریلن آوروپا شوراسی پارلامنت مجلیسی باش مجلیسینده کئچیریلن سئچیمده ایسه 111 سس آلان سعادت یوکسل، تورکیه آدینا آوروپا اینسان حاق‌لاری محکمه‌سی حاکمی اولا‌راق 9 ایل مدت ایله چیخیش ائتمک اوچون تعیین اولونان ایسیم اولدو.
